open-index/open-wikipedia-markdown huggingface dataset:
కంప్యూట్ గ్రీన్

గ్రీన్ కంప్యూటింగ్ పేరుతో ప్రపంచవ్యాప్తంగా నడుస్తున్న ఉద్యమం ప్రధాన ఉద్దేశం ఆధునిక ఎలక్ట్రానిక్ టెక్నాలజీ వల్ల పర్యావరణానికి జరిగే ముప్పుని, వినియోగదారునికి అధికంగా అయ్యే ఖర్చును తగ్గించే ప్రక్రియల సమాహారం ఇది.

## ఉపోద్ఘాతం

గ్రీన్ కంప్యూటింగ్ ఉద్య‌మం ప్ర‌పంచ‌వ్యాప్తంగా వేగం పుంజుకుంటోంది. కంప్యూటింగ్ ఈరోజు సాధార‌ణ పౌరుడికి కూడా క‌నీసావ‌స‌రంగా మారిపోయింది. అయితే కంప్యూట‌ర్ల ధ‌ర‌లు కానీ, ఆప‌రేటింగ్ సిస్ట‌మ్‌, సాఫ్ట్‌వేర్ల ధ‌ర‌లు కానీ సామాన్య‌పౌరుల‌కు అందుబాటులో లేవు. ఇవ్వాళ్టికీ ఒక మధ్య‌స్థాయి కంప్యూట‌ర్ కొనాలంటే క‌నీసం 25 వేల రూపాయ‌ల ఖ‌ర్చుపెట్టాల్సివ‌స్తోంది. ఆపైన ఒరిజిన‌ల్‌ ఆప‌రేటింగ్ సిస్ట‌మ్‌, ఆఫీస్ సాఫ్ట్‌వేర్ల కోసం ఇంకో 20వేల రూపాయ‌ల ఖ‌ర్చుంటుంది. యాంటీవైర‌స్ కోసం ఏటా మ‌రో అయిదారు వంద‌ల రూపాయ‌ల అద‌న‌పు ఖ‌ర్చు. అంటే ఒక కంప్యూట‌ర్ కొన‌డానికి 45 వేల రూపాయ‌ల క‌నీస ఖ‌ర్చుంటోంది. మ‌ధ్య‌త‌ర‌గ‌తి, దిగువ మ‌ధ్య‌త‌ర‌గ‌తి ప్ర‌జ‌లు ఈ ధ‌ర‌ల్లో కంప్యూట‌ర్ల‌ను కొన‌గ‌ల‌గ‌డం అసాధ్యం. ఈ స‌మ‌స్య‌కు ప‌రిష్కారం చూపించ‌గ‌లిగేది గ్రీన్ కంప్యూటింగ్ పద్ధతి.
thumb|ఎనర్జీ స్టార్ లోగో

## వ్యర్ధాల నివారణ

మ‌రోవైపు ప్ర‌పంచ‌వ్యాప్తంగా కంప్యూట‌ర్ వ్య‌ర్ధాలు విప‌రీతంగా పేరుకుపోతున్నాయి. అవ‌స‌రం వున్నా, లేకున్నా ప్ర‌తి మూడేళ్ల‌కీ ఒక‌సారి కంప్యూట‌ర్ సీపీయూను అప్‌డేట్ చేస్తుండ‌డం వ‌ల్ల పాత కంప్యూట‌ర్ల‌న్నీ ప‌నిచేసే స్థితిలో వున్న‌ప్ప‌టికీ ఈ-వేస్ట్‌గా మారిపోతున్నాయి. వీటిని స‌మ‌ర్థ‌వంతంగా ఉప‌యోగించుకోగ‌లిగితే ఎల‌క్ట్రానిక్ కాలుష్యాన్ని చాలావ‌ర‌కూ త‌గ్గించ‌వ‌చ్చు. దీనికి కూడా గ్రీన్‌కంప్యూటింగ్ మాత్ర‌మే ప‌రిష్కారం. 
## భారత్‌లో గ్రీన్ కంప్యూటింగ్

భార‌త‌దేశంలో ఇప్పుడిప్పుడే గ్రీన్‌ కంప్యూటింగ్ కార్య‌కలాపాలు నిర్వ‌హిస్తున్న కంపెనీలు, ఎన్‌జీవోలు పెరుగుతున్నాయి. కంప్యూటింగ్ అవ‌స‌రాల‌ను క‌స్ట‌మైజ్ చేయ‌డం ద్వారా ఆయా స్థాయిల ప్ర‌జ‌ల‌కు కంప్యూటింగ్‌ను అతి త‌క్కువ ధ‌ర‌కు అందుబాటులోకి తీసుకురావ‌డానికి ఈ ఏజ‌న్సీలు కృషిచేస్తున్నాయి. హైద‌రాబాద్ కేంద్రంగా ప‌నిచేస్తున్న **కంప్యూట్‌గ్రీన్** ఒక పూర్తిస్థాయి గ్రీన్ కంప్యూటింగ్ ఏజెన్సీగా రూపుదిద్దుకుంటోంది. 
## గ్రీన్ కంప్యూటింగ్ ప్రధాన ల‌క్ష్యాలు

**కంప్యూట్‌గ్రీన్ కంపెనీ ప్ర‌ధాన ల‌క్ష్యాలు**
# ఖ‌రీదైన‌ ప్రొప్ర‌యిట‌రీ ఆప‌రేటింగ్ సిస్ట‌మ్‌లు, సాఫ్ట్‌వేర్ల‌కు ప్ర‌త్యామ్నాయాలైన లైన‌క్స్ ఓఎస్‌లు, అప్లికేష‌న్ల‌ను జ‌నంలోకి విస్తృతంగా తీసుకువెళ్ల‌డం. 
# ప్ర‌భుత్వాలు, ప్ర‌భుత్వాల అండ‌తో న‌డిచే సంస్థ‌ల్లో లైన‌క్స్‌ను ప్ర‌ధానంగా ఉప‌యోగించేలా కృషి చేయ‌డం 
# ముందే లైన‌క్స్ ఇన్‌స్టాల్ చేసిన (Pre-Installed) ఫ్యాక్ట‌రీ రీఫ‌ర్బిష్డ్ కంప్యూట‌ర్ల‌ను త‌క్కువ ధ‌ర‌ల‌కు సామాన్య పౌరుల‌కు అందుబాటులోకి తీసుకురావ‌డం

గ్రీన్‌ కంప్యూటింగ్ ల‌క్ష్యంతో ప‌నిచేస్తున్న అన్నిత‌ర‌హాల సంస్థ‌ల‌తో క‌లిసి ప‌నిచేయ‌డం, ఉమ్మ‌డి ల‌క్ష్యాల‌ను సాధించ‌డం కోసం కంప్యూట్‌గ్రీన్ చొర‌వ తీసుకుంటోంది. **కంప్యూట్‌గ్రీన్** హైద‌రాబాదులో ప్రధానకేంద్రంగా ఉంది. రెండు తెలుగు రాష్ట్రాల్లోని అన్ని ప్ర‌ధాన న‌గ‌రాలు, ప‌ట్ట‌ణాల‌కు విస్త‌రించేందుకు ప్ర‌య‌త్నిస్తోంది.
నిరీక్షణ (2005 సినిమా)

సురేష్‌ ప్రొడక్షన్స్‌ వారు ఈసారి ట్రెండ్‌కు అనుగుణంగా, కథనానికి ప్రాముఖ్యత ఇస్తూ తీసిన సినిమా **నిరీక్షణ**. ఇది 2005 నవంబరు 1 విడుదల అయింది. కథ, స్క్రీన్‌ప్లే, మాటలు, దర్శకత్వం: ఎన్‌ సీతారామ్‌

చంద్రబోస్‌, భాస్కరభట్ల రవికుమార్, అభినయ శ్రీనివాస్లు రచయితలు పాటలు రచించారు.

## కథ
అను (శ్రీదేవి) సున్నితమైన మనస్తత్వం, సహాయపడే గుణం గల అమ్మాయి. ఈ సంపన్నుల అమ్మాయి కాలేజిలో చదువుకుంటూ ఉంటుంది. తల్లి లేని ఆమె అంటే తండ్రి శరత్‌ (నాగేంద్రబాబు)కి అమితమైన ప్రేమ. తండ్రీ కూతుళ్ళు స్నేహితుల్లా మెలుగుతుంటారు. 

ఇద్దరు కాలేజీ కుర్రాళ్ళు (ఆర్యన్ రాజేష్, సత్యం రాజేష్) కు డబ్బు అవసరం పడుతుంది. అందులో ఒకరు అనును ఒక ఫార్మ్ హౌస్ లో బంధించి ఉంచడం చూస్తారు. తరువాత తన పేరు మీద 5 లక్షల రివార్డ్ ఉన్నట్లు తెలుసుకుంటారు. తనను ఆ ఫార్మ్ హౌస్ లో ఎందుకు బంధించారు, ఈ కుర్రాళ్ళు ఎలా కాపాడతారు అనేది ఈ సినిమా మిగితా భాగం.

## మూలాలు
* ఫిల్మిబీట్ వెబ్

వర్గం:తెలుగు ప్రేమకథా సినిమాలు
వర్గం:సురేష్ ప్రొడక్షన్స్ సినిమాలు
వర్గం:రామానాయుడు నిర్మించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:తనికెళ్ళ భరణి సినిమాలు
వర్గం:ధర్మవరపు సుబ్రహ్మణ్యం నటించిన సినిమాలు
వర్గం:రమాప్రభ నటించిన సినిమాలు
వర్గం:గుండు హనుమంతరావు నటించిన సినిమాలు
123 ఫ్రం అమలాపురం

**123 ఫ్రం అమలాపురం** 2005 ఆగస్టు 25న విడుదలైన తెలుగు సినిమా. 9 మూవీస్ మేకర్స్ బ్యానర్ పై కె.సీతా అలివేలు నిర్మించిన ఈ సినిమాకు వర్మ దర్శకత్వం వహించాడు. రవి ప్రకాష్, రాజా శీధర్, అనిల్, నిత్యామీనన్ ప్రధాన తారాగణం గా నటించిన ఈ సినిమాకు వెంకటేశర సంగీతాన్నందించాడు. ఈ సినిమాను కె.వి.వి.సూర్యనారాయణ రెడ్డి సమర్పించాడు.

## కథ
అమలాపురంలో పరంధామ్ (రవి ప్రకాష్), పెద్దా (రాజా శ్రీధర్) & చిన్నా (అనిల్) అనే ముగ్గురు చెడిపోయిన యువకులు ఉంటారు. అమలాపురాన్ని  సందర్శన కోసం వైజాగ్ నుండి వచ్చిన ఒక అమ్మాయి (నిత్య దాస్)తో  వారు మోహానికి లోనవుతారు. వారికి ఆమెతో బలమైన అనుబంధం పెరుగుతున్న తరుణంలో అందులో ఒకడు ఆమెతో తప్పుగా ప్రవర్తిస్తాడు. అమలాపురంలో తమకు లభించిన చెడ్డపేరుతో కలత చెందిన ఈ యువకులు తమ స్థావరాన్ని వైజాగ్‌కు మార్చుతారు. గ్రామంలో వారు కలుసుకున్న అమ్మాయి తన కోచ్ లైంగిక వేధింపుల వల్ల,  ఆమె బావ చేసిన మానసిక వేధింపుల కారణంగా తీవ్ర నిరాశలో ఉందని వారు అక్కడ గ్రహించారు. ఆమె టెన్నిస్ ఛాంపియన్ కావాలని కోరుకుంటుంది. ఆమె కలని సాధించడానికి ఈ కుర్రాళ్ళు ఆమెకు ఎలా సహాయం చేస్తారనే దాని గురించి మిగిలిన చిత్రం.

## తారాగణం

* రవిప్రకాష్
* రాజా శ్రీధర్
* అనిల్
* నిత్యా దాస్
* ధర్మవరపు సుబ్రహ్మణ్యం
*కృష్ణ భగవాన్
*కొండవలస లక్ష్మణరావు
*మల్లాది రాఘవ
*ఎం.వి.ఎస్.హరనాథరావు
*నరసింహరాజు
*జోగి నాయుడు
*రాజబాబు
*అన్నపూర్ణ
*హేమ
*సాగర్ సందీప్

## మూలాలు

## బాహ్య లంకెలు

* 

వర్గం:తెలుగు ప్రేమకథా సినిమాలు
వర్గం:ధర్మవరపు సుబ్రహ్మణ్యం నటించిన సినిమాలు
10-ద స్ట్రేంజర్స్

10 ద స్ట్రేంజర్స్ 2005 ఏప్రిల్ 29న విడుదలైన తెలుగు సినిమా. మన్యం ఎంటర్ ప్రైజెస్ పతాకంపై మన్యం రమేష్ నిర్మించిన ఈ సినిమాకు రాజేష్ టచ్‌రివర్ దర్శకత్వం వహించాడు. నాగబాబు, జ్యోతిర్మయి, నాజర్ లు ప్రధాన తారాగణంగా నటించిన ఈ సినిమాకు సెబి సంగీతాన్నందించాడు. 125 నిమిషాల నిడివి గల ఈ చిత్రం తెలుగు, హిందీ భాషలలో విడుదలైంది.

## తారాగణం

* నాగబాబు
* జ్యోతిర్మయి
* నాజర్
* బ్రహ్మాజీ
* షెర్రీ
## సాంకేతిక వర్గం

* దర్శకత్వం: రాజేష్ టచ్‌రివర్
* నిర్మాత:  మన్యం రమేష్
* సంగీత: సెబి

## మూలాలు

## బాహ్య లంకెలు

*
రిలాక్స్

**రిలాక్స్** 2005 లో విడుదలైన తెలుగు సినిమా. దీనిని పాపి రెడ్డి, ఎన్.వర్ధన్ నిర్మాణంలో ప్రదీప్ శెట్టి దర్శకత్వంలో రోహన్ కథానాయకుడిగా ఆలీ, విజయ చందర్,  గిరి బాబు మురళీమోహన్ తదితరులు నటించారు.

## కథ

సందీప్ (రోహన్) ఇంజనీరింగ్ చదువు పూర్తి చేసిన తర్వాత విరామం తీసుకోవాలని కోరుకుంటాడు. హైదరాబాద్ లో తన స్నెహితుడు, కమర్షియల్ చిత్ర దర్శకుడు రామ్ నేపాల్ వర్మ (ఆలీ) ని సందర్శిస్తాడు. తరువాత అంజలి (అంజలి) అనే అమ్మయి తో ప్రేమలో పడతాడు.

ఒక సెమినార్లో ప్రఖ్యాత జ్యోతిష్కుడైన శర్మ (విజయా చందర్) ని జ్యోతిష్యం గురించి తనని ఎగతాళి చేస్తాడు.   ఆ తరువాత సందీప్ జన్మ పట్టికలో చూసిన  శర్మ, సందీప్ తొ మాట్లాడుతూ 30 రోజుల్లో తన జీవితంలో 3 ముఖ్యమైన సంఘటనల ను ఎదురుకుంటాడని శర్మ జొస్యం చెప్తాడు. ఈ సంఘటనలు క్రింది విధంగా ఉన్నాయి:

1. అతను లక్షాధికారి అవుతుడు. 2. అతడు రాత్రికిరాత్రే ప్రముఖుడు అవుతాడు, అతని నుండి ఏ ప్రయత్నం లేకుండా. 3. అతను ప్రజలు ముందు బహిరంగంగా ఒక వ్యక్తి ని చంపుతాడు. ఆ తరువాత సందీప్ కి మొదటి రెండు సంఘటనలు శర్మ చెప్పినట్లు జరుగుతాయ్.

జ్యోతిష్కుడి అంచనాల ప్రకారం మొదటి రెండు సంఘటనలు సంభవించినప్పుడు, సందీప్ గందరగోళానికి గురవుతాడు, ఆ జ్యోతిష్కుడికి ఒక పరిష్కారం కోసం శోధించడం మొదలవుతుంది. మిగిలిన కథ మూడవ జొస్యం నిజమా కాదా అనే దాని గురించి ఉంది.
## పాటలు
ఈ సినిమా కి రమణ గోగుల సంగీతం అందించారు.

## మూలాలు

## వెలుపలి లంకెలు

వర్గం:మురళీమోహన్ నటించిన సినిమాలు
వర్గం:విజయ్ చందర్ నటించిన సినిమాలు
వర్గం:గిరిబాబు నటించిన సినిమాలు
పెళ్ళి కానీ పెళ్ళాం అవుతుంది

**పెళ్ళి కానీ పెళ్ళాం అవుతుంది** 2005 జనవరి 1న విడుదలైన తెలుగు సినిమా. ఆల్ ఇండియా ఎంటర్‌టైన్‌మెంట్ పతాకంపై సె.హెచ్.సుధాకర బాబు నిర్మించిన ఈ సినిమాకు వెంకట గణేష్ దర్శకత్వం వహించాడు. దిలీప్, వేణుమాధవ్, ముంతాజ్, రాధికా చౌదరి ప్రధాన తారాగణంగా నటించిన ఈ సినిమాకు కె.బాపు సంగీతాన్నందించాడు. ఈ సినిమాకు జనతా ఎంటర్ ప్రైజెస్ సమర్పించగా, టి.మోహన రెడ్డి సహ నిర్మాతగా వ్యవహరించాడు.

## తారాగణం

* దిలీప్
* జయంత్
* తనూరాయ్
* ముంతాజ్
* రాథిక
* వేణుమాధవ్

## మూలాలు

## బాహ్య లంకెలు
* 

వర్గం:తెలుగు హాస్య సినిమాలు
వర్గం:తెలుగు కుటుంబకథా సినిమాలు
వర్గం:వేణుమాధవ్ నటించిన సినిమాలు
చిన్నదాన నీ కోసం

**చిన్నదాన నీ కోసం** 2014 లో విడుదలైన తెలుగు సినిమా. ఇది ‘ఇష్క్’, ‘గుండెజారి గ‌ల్లంతయిందే’ సినిమాల కథానాయకుడైన నితిన్ తన సొంత నిర్మాణ సంస్థ శ్రేష్ఠ్ మూవీస్ బ్యానర్ పై రూపొందించిన చిత్రం. తాత‌య్య కోసం మ‌న‌వ‌రాలు ఫారెన్ నుంచి ఇండియా వ‌చ్చి, ఇక్క‌డో నాట‌కం ఆడి, తాత‌య్య‌ని త‌న‌తో పాటు తీసుకెళ్లిపోవ‌డం ఈ క‌థ‌.
## కథ
నితిన్ (నితిన్‌) ప‌నీపాటా లేకుండా తిరుగుతుంటాడు. అత‌ని నాన్న (న‌రేష్‌), అమ్మ (సితార‌)ది ప్రేమ వివాహం. నితిన్‌కి ఒక అక్క‌. ఆమెకి పెళ్ల‌యి పోయి ఉంటుంది. త‌ను స‌ర‌దా ట్రిప్ వెళ్తూ ఐదేళ్ల కొడుకును త‌ల్లి ఇంట్లో వ‌దిలేస్తుంది. నితిన్‌కి ఓ చెల్లెలు కూడా ఉంటుంది. ఆనాటి సావిత్రి నుంచి నేటి దీపికా ప‌దుకొనే వ‌ర‌కు. సినిమా తార‌లు ఎలా ఉంటారో కూడా తెలియ‌ని ఇల్లాలు సితార‌. ఓ రోజు రోడ్డుమీద నితిన్ తెల్ల‌టి పరదా ఎగ‌రేసుకుని కారులో వెళ్తున్న అమ్మాయిని చూస్తాడు. తొలి చూపులోనే ప్రేమించేస్తాడు. కానీ కొన్ని పర్సనల్ కారణాల వల్ల నందిని నితిన్ దూరం పెడుతుంది. ఆమె వెంట తిరుగుతుంటాడు. పేరు నందిని (మిస్తి) అని తెలుస్తుంది. త‌ను భ‌ర‌త‌నాట్యం, వీణ‌, ఏరోబిక్స్ త‌ర‌గ‌తుల‌ను నిర్వ‌హిస్తూ బిజీగా ఉంటుంద‌ని తెలుసుకుంటాడు. ఇన్ని క‌ళ‌లున్న ఆమె వెంట నిర్విరామంగా తిరిగి కొన్ని నిజాలు తెలుసుకుంటాడు. ఓ రోజు నందినికి నితిన్ కి రెడ్డి బాగా దగ్గర అనే విషయం తెలుసుకొని నితిన్ ద్వారా రెడ్డిని కలుసుకుంటుంది. అలా దగ్గరియి ఓ రోజు సడన్ గా నితిన్ కు చెప్పకుండా నందిని, రెడ్డిని తీసుకోని ఐరోపా వెళ్ళిపోతుంది. అది తెలుసుకొని నితిన్ కూడా ఐరోపా కు వెళ్ళిపోతాడు. అక్కడ నితిన్ కి నమ్మలేని ఫ్లాష్ బ్యాక్ తెలుస్తుంది.

## తారాగణం
* నితిన్ నితిన్ గా
* మిస్తీ చక్రవర్తి నందినిరెడ్డి
* నాజర్ రెడ్ది గారుగా
* నరేష్
* సితార
* ఆలీ
* మధునందన్
* నందిని స్నేహితురాలుగా దన్యా బాలకృష్ణ

## పాటలు

## మూలాలు

## ఇతర లింకులు
* https://web.archive.org/web/20150126175851/http://telugusongslyrics.in/movie/chinnadana-neekosam-2015/
జీకాంప్రిస్

***జీకాంప్రిస్*** అనేది 2 నుండి 10 ఏళ్ళలోపు ఉన్న చిన్నారుల కోసం తయారుచేసిన ఒక విద్యాసంబంధిత వినోదపు సాఫ్ట్​వేర్. నిజానికి ఇది సీ, పైథాన్ భాషలలో జీటికె+ విడ్జెట్ టూల్కిట్ ను వాడి వ్రాయబడింది, కానీ 2014 ఆరంభం నుండి సీ++, క్యూయంయెల్ భాషలలో క్యూటీ+ విడ్జెట్ టూల్కిట్ ను వాడి మరలా వ్రాస్తున్నారు.

జీకాంప్రిస్ ఒక స్వేచ్ఛా, స్వతంత్ర సాఫ్ట్​వేర్, ఇది గ్నూ జనరల్ పబ్లిక్ లైసెన్స్ 2 క్రింద విడుదలచేయబడింది, గ్నూ పరియోజనలో భాగంగా ఉంది.
ఇది గ్నూ/లినక్స్, విండోసు, మ్యాక్ వంటి నిర్వాహక వ్యవస్థలలో ఉపయోగించుటకు అందుబాటులో ఉంది.
## బాహ్య లంకెలు

* అధికారిక జాలగూడు
* విండోసు, లినక్స్, మ్యాక్ రూపాంతరాలు దింపుకోండి
* సోర్సుకోడు (Qt)
* సోర్సు కోడు (Legacy)

వర్గం:కంప్యూటరు సాఫ్టువేర్
వర్గం:గ్నూ ప్రాజెక్టు సాఫ్ట్‌వేర్
వర్గం:స్వేచ్ఛా సాఫ్టువేరు
ఆంధ్రజనత

బూర్గుల రామకృష్ణారావు, వి.బి.రాజు, జనార్దనరావు దేశాయి మొదలైనవారు విశాల రాష్ట్రాన్ని కోరే వర్గం గొంతు వినిపించడానికి **ఆంధ్రజనత** అనే పత్రికను స్థాపించారు. హైదరబాదు నుండి వెలువడిన ఈ దినపత్రిక 1956లో ప్రారంభమైనది. ముకరంజాహీ రోడ్డులోని మిలాప్ ప్రెస్‌లో ఈ పత్రిక ముద్రించబడేది.  ఈ పత్రిక కూచిమంచి సత్యసుబ్రహ్మణ్యం ఈ పత్రికకు సంపాదకుడిగా వ్యవహరించాడు. అజంతా, జి.ఎస్.వరదాచారి ఈ పత్రికకు సహాయ సంపాదకులుగా ఉండేవారు. కాజ రాధాకృష్ణశాస్త్రి, బి.నాగేశ్వరరావు, తురగా కృష్ణమోహనరావు, బుద్ధవరపు విశ్వేశ్వరరావు, కె.ఎల్.సింహా, ఎ.ఎల్.నరసింహారావు, ఉషశ్రీ, పొత్తూరి వెంకటేశ్వర రావు మొదలైన వారు ఈ పత్రికలో పనిచేశారు.

ఈ పత్రికలో వార్తలతో పాటు సంపాదకీయం, వారఫలాలు, ఆకాశావాణి హైదరాబాదు కేంద్రం కార్యక్రమ వివరాలు, ధరవరలు మొదలైనవి ప్రకటించబడేవి. వివిధ రకాల ప్రకటనలు అంటే సినిమా ప్రకటనలు, ట్రావెల్ సర్వీసు ప్రకటనలు, టెండరు నోటీసులు, కోర్టు నోటీసులు మొదలైనవి ఈ పత్రికలో ప్రచురింపబడ్డాయి. ఈ పత్రికను 1965లో ఆంధ్రప్రదేశ్ కాంగ్రెస్ కమిటీ కొనుగోలు చేసింది. పండితారాధ్యుల నాగేశ్వరరావు 1965, వేటూరి సుందరరామమూర్తి 1967-68, జి.సి.కొండయ్య 1968-70, భాట్టం శ్రీరామమూర్తి1970-72, ఎ.చక్రపాణి 1972, కాట్రగడ్డ రాజగోపాలరావు 1972-73లలో ప్రధాన సంపాదకులుగా పనిచేశారు. ఈ పత్రిక సుమారు 20 సంవత్సరాలు నడిచింది.

విశాలాంధ్ర ఉద్యమంలో ఈ పత్రిక చరిత్రాత్మకమైన పాత్ర నిర్వహించింది. వేర్పాటువాదులు దాడులు జరిపినప్పుడుగాని, తన అభిప్రాయాలను నిర్ద్వంద్వంగా చెప్పే విషయంలోగాని ఈ పత్రిక ధైర్యసాహసాలతో వ్యవహరించింది. ఆ కాలంలో ఈ పత్రిక నాలుగువేల సర్క్యులేషన్‌ను అధిగమించింది. 
## మూలాలు

వర్గం:1956 పత్రికలు
వర్గం:తెలుగు వార్తాపత్రికలు
వర్గం:తెలుగు దినపత్రికలు
వర్గం:అచ్చుపత్రికలు
వర్గం:హైదరాబాదు నుండి ప్రచురితమైన తెలుగు పత్రికలు
వర్గం:మూతబడిన తెలుగు పత్రికలు
భాట్టం శ్రీరామమూర్తి

**భాట్టం శ్రీరామమూర్తి**(ఆంగ్లం:Bhattam Srirama Murthy)  ప్రముఖ జర్నలిస్టు, రాజకీయవేత్త.

## జీవిత విశేషాలు
ఇతడు విశాఖపట్టణం జిల్లా ధర్మవరం గ్రామంలో 1926, మే 12న జన్మించాడు. ఇతని తండ్రి పేరు సన్నయ్య. బి.ఎ., ఎల్.ఎల్.బి వరకు చదువుకొన్నాడు. ఇతడి వివాహం సత్యవతితో జరిగింది. ఇతనికి ఒక కుమారుడు ఒక కుమార్తె ఉన్నారు.

## రాజకీయ ప్రస్థానం
ఇతడు భారత సోషలిస్టు పార్టీలో చురుకుగా పాల్గొన్నాడు. 1955లో ఆ పార్టీ రాష్ట్రశాఖకు జాయింట్ సెక్రెటరీగా, 1957లో జనరల్ సెక్రెటరీగా ఉన్నాడు. తరువాత కాంగ్రెస్ పార్టీలో చేరాడు. ఆల్ ఇండియా కాంగ్రెస్ కమిటీలో సుమారు 16 సంవత్సరాలు సభ్యుడిగా కొనసాగాడు. ఇతడు 1957, 1962లలో విజయనగరం శాసనసభ నియోజకవర్గం నుండి, 1972, 1978లలో పరవాడ శాసనసభ నియోజకవర్గం నుండి శాసనసభ్యుడిగా ఎన్నికయ్యాడు. ఇతడు ఆంధ్రప్రదేశ్ ప్రభుత్వంలో 1972లో విద్య, సాంస్కృతిక శాఖామాత్యుడిగా, 1974-78లో సాంఘిక సంక్షేమ శాఖకు మంత్రిగా, 1981లో సాంస్కృతిక వ్యవహారాల మంత్రిగా పనిచేశాడు. ఇతడు బి.సి.సంక్షేమం, హరిజన సంక్షేమం, గిరిజన సంక్షేమం, యువజన సర్వీసులు, ఆర్కియాలజీ, ఎండోమెంట్స్ శాఖలకు కూడా మంత్రిగా సేవలనందించాడు. ఇతడు 1984లో 8వ లోక్‌సభకు విజయనగరం నియోజకవర్గం నుండి తెలుగుదేశం పార్టీ పక్షాన లోక్‌సభ సభ్యుడిగా ఎన్నికయ్యాడు.

ఇతడు 1945- 46మధ్యకాలంలో విజయనగరం టవున్ విద్యార్థి కాంగ్రెస్‌కు జనరల్ సెక్రెటరీగా, 1946-47లో విజయనగరం మహరాజా కళాశాల విద్యార్థి సంఘానికి అధ్యక్షుడిగా కూడా పనిచేశాడు. సత్యాగ్రహంలో పాల్గొని రెండు పర్యాయాలు జైలుకు వెళ్లాడు. 1984లో ప్రజాస్వామ్య పరిరక్షణ ఉద్యమంలో పాల్గొన్నాడు. హంగేరీలో జరిగిన ప్రపంచ శాంతి సభలకు హాజరయ్యాడు.

## పత్రికారంగం
ఇతడు జయభారత్ పత్రికకు 1947-48లో ఉపసంపాదకుడిగా ఉన్నాడు. 1969లో ప్రజారథం వారపత్రికకు, 1970-92లలో ఆంధ్రజనత దినపత్రికకు సంపాదకుడిగా పనిచేశాడు.
## రచనలు
ఇతడు తెలుగుభాషలో 4 గ్రంథాలను రచించాడు. స్వేచ్ఛాభారతం పేరుతో స్వీయచరిత్రను వ్రాశాడు.

## పురస్కారాలు
* 2011లో ఆంధ్రప్రదేశ్ ప్రభుత్వంచే సాంస్కృతిక రంగంలో చేసిన కృషికి గాను కళారత్న పురస్కారం.
## తుది శ్వాస
కొద్దికాలంగా అనారోగ్యంతో బాధపడుతున్న ఆయన విశాఖపట్టణం లోని ఒక ప్రైవేటు ఆసుపత్రిలో జూలై 6, 2015 న తుది శ్వాస విడిచారు.

## మూలాలు

*  వెబ్‌సైటులో భాట్టం శ్రీరామమూర్తి బయోడేటా
*  ఇంగ్లీషు వికీపీడియాలో భాట్టం శ్రీరామమూర్తి వ్యాసం

వర్గం:రాజకీయ నాయకులు
వర్గం:1926 జననాలు
వర్గం:2015 మరణాలు
వర్గం:సంపాదకులు
వర్గం:విశాఖపట్నం జిల్లా రాజకీయ నాయకులు
వర్గం:విశాఖపట్నం జిల్లా పాత్రికేయులు
ఆంధ్రసర్వస్వము

**ఆంధ్రసర్వస్వము** ఒక తెలుగు సచిత్ర మాసపత్రిక. ఇది 1924 సంవత్సరం, జనవరి నెలలో ఏడిది వేంకటరావు సంపాదకత్వాన ప్రారంభించబడింది. రాజమహేంద్రవరము నుండి ప్రకటించబడింది.

## తొలిసంచికలోని విషయాలు
* ఉపక్రమణిక 	
* పత్రికా ప్రకటనోద్దేశములు 	
* ఆంధ్రదేశము - 38 వ దేశీయ మహాజనసభ 	
* గాంధీ మహాత్మునకు శస్త్రచికిత్స 	
* ఆంధ్ర వాజ్మయము 	
* అఖిల భారత గ్రంథాలయ ప్రదర్శనము - న్యాపతి సుబ్బారావు గారి అధ్యక్షోపన్యాసము
* అఖిల భారత మహిళా మహాసభ - పులుగుర్తి లక్ష్మీనరసమాంబగారి స్వాగతోపన్యాసము	
* మఱిచిపోవుచున్న జాతీయ సమావేశములు 	
* హిందూ మతము - అప్పుడు - ఇప్పుడు - ఆకుండి వేంకటశాస్త్రి	
* పరిణామ సూత్రము

## మూలాలు

*

వర్గం:తెలుగు మాసపత్రికలు
వర్గం:1924 స్థాపితాలు
వర్గం:రాజమండ్రి నుండి ప్రచురితమైన తెలుగు పత్రికలు
వర్గం:20 వ శతాబ్దపు తెలుగు పత్రికలు
కుప్పా వెంకటేశ్వర ప్రసాద శర్మ

కుప్పా వేంకటేశ ప్రసాద శర్మ వీరు పుట్టిన తేది: 24-07-1993 తండ్రి శివ సుబ్రహ్మణ్య అవధాని వీరు తిరుమలలోని వేద విజ్ఞాన పీఠం ప్రిన్సిపల్‌గా, తిరుపతిలోని ఎస్‌వీ వేదాధ్యయన సంస్థ ప్రాజెక్టు ఆఫీసర్‌గా పనిచేస్తున్నారు, తల్లి శ్రీమతి సీతా నాగలక్ష్మి ప్రసాద శర్మ ప్రాథమిక విద్యాభ్యాసం హైదరాబాద్ లో పూర్తి కాగా వేద విద్యను తిరుపతిలో కొనసాగించి గత 5 సంవత్సరాలుగా శృంగేరిలోని శాస్త్ర, తర్క, మీమాంస వేదాంత శాస్త్రాల్లో నిష్ణాతులయ్యారు .. జగద్గురువుల వద్ద శిష్యరికం చేసి వారి ఆశీరానుగ్రహానికి పాత్రులయ్యారు . శృంగేరి శారదా పీఠాధీశ్వరులుగా 25 సంవత్సరాలు పూర్తయిన సందర్భంగా జరిగిన విశేష గురువందన ఉత్సవంలో శ్రీ శ్రీ శ్రీ భారతి తీర్థ మహాస్వామి శృంగేరి పీఠానికి ఉత్తరపీఠాధికారిగా వేంకటేశ్వర ప్రసాద శర్మను ప్రకటించారు.
## కుటుంబం
వెంకటేశ్వర ప్రసాద్ శర్మ గారి తల్లిదండ్రులు సీతానాగలక్ష్మీ, శివసుబ్రహ్మణ్య అవధాని. ఈయన సోదరుడు కుప్పా వేంకట కౌండిన్యశర్మ ముంబయిలో ఇంజనీరుగా పనిచేస్తున్నారు. ఈయన అక్క శ్రీకృష్ణప్రియ అమెరికాలో ఉంటున్నారు. ఈయన తాత, అవ్వలు కుప్పా రామగోపాల వాజపేయయాజి, కల్పకాంబ సోమపీఠిని.

## బాల్యం
కుప్పా వేంకటేశ్వర ప్రసాద శర్మ తిరుపతిలో శర్మ పుట్టాడు. అప్పటికి తండ్రి శివ సుబ్రహ్మణ్య అ తిరుపతిలోని గోవిందరాజస్వామి ఆలయంలో వేద పారాయణదారుగా ఉన్నారు . శ్రీగోవింద రాజస్వామి జన్మనక్షత్రమైన ఉత్తరానక్షత్రంలో పుట్టడం, అదీ శనివారం కావడంతో తనయుడికి ఆ స్వామివారి పేరే పెట్టుకున్నారు శివ సుబ్రహ్మణ్య అవధాని. శర్మ పుట్టకముందు ఆయన తిరుమల ఆలయంలో వేద పారాయణదారుగా ఉండేవారు.
తమ తల్లిదండ్రులకు మూడో సంతానం. ఎల్‌కేజీ నుంచి రెండో తరగతి వరకు సికింద్రాబాద్ సైనిక్‌పురిలోని భవాన్స్ శ్రీరామకృష్ణ విద్యాలయలో చదివారు. తర్వాత తండ్రి అతడిని స్కూల్ మాన్పించి తాతగారు కుప్పారామగోపాల వాజపేయయాజి దగ్గర కృష్ణ యజుర్వేదం అధ్యయనం చేయించారు. అలా శర్మకు తాతగారే తొలిగురువు. తొమ్మిదేళ్లలో శర్మ కృష్ణయజుర్వేదం పూర్తి చేశారు. అనంతరం శృంగేరీలో చేరారు. అక్కడ ఐదేళ్లపాటు సంస్కృత సాహిత్యం, తర్కశాస్త్రం అభ్యసించారు. శర్మ ప్రస్తుతం వేదాంత శాస్త్రం చదువుతున్నారు

## నేపథ్యం
సుమారు పన్నెండొందల సంవత్సరాల కిందట దక్షిణ భారతీయుల ఫుణ్యఫలంగా కేరళలోని కాలడి సమీపాన పూర్ణానది తీరంలో శంకరులుగా అవతరించారు శంకర భగవత్పాదులు. అందుకే ఆయన ఆది శంకరులు అయ్యారు. ఆయన తన ఎనిమిదో యేటనే చతుర్వేదాలను ఔపోసన పట్టారు. తాను భౌతికంగా ఉన్న 32 ఏళ్లలో 12 ఏళ్ల పాటు సమస్త వైదిక విద్యలు అధ్యయనం చేశారు. పదహారేళ్లకే శంకరభాష్యాలు (ప్రస్థానత్రయం) రాశారు. మిగిలిన పదహారేళ్లకే దేశమంతా విజయ యాత్ర చేశారు. ‘అద్వైతం’ అనే వేద ధర్మాన్ని స్థాపించారు. నలుగురు శిష్యులను తయారు చేశారు. ఆ నలుగురు శిష్యులతో ప్రపంచ యాత్ర చేస్తూ శంకరులవారు శృంగేరి లోని తుంగానది తీరంలోకి వచ్చారు. అక్కడ ఆశ్చర్యకమైన సంఘటన చూశారు. ఒక కప్ప ప్రసవిస్తోంటే దానికి పాము తన పడగ నీడ పడుతోంది. సహజవైరం కలిగిన జంతువులే అలా మిత్రబంధంతో ఉండే స్థల మహత్యాన్ని గుర్తించారు. అందుకే మొదటి పీఠాన్ని ఇక్కడే స్థాపించాలని సంకల్పించారు. తన శిష్యపరంపరలో మొదటి పీఠాధిపతిగా సురేశ్వరాచార్యులవారిని నియమించారు. సాక్షాత్తు సరస్వతీదేవిని శారదాదేవిగా ప్రతిష్ఠింపచేశారు. ఆ పరంపరలో ప్రస్తుతం శ్రీశ్రీశ్రీ భారతీతీర్థ మహాస్వామి వారు 36వ పీఠాధిపతి. ఆయనే ఇప్పుడు ఉత్తరపీఠాధికారిగా వేంకటేశ్వర ప్రసాద శర్మను ప్రకటించారు.

## మూలాలు

## ఇతర లింకులు

వర్గం:1993 జననాలు
వర్గం:జీవిస్తున్న ప్రజలు
వర్గం:చిత్తూరు జిల్లా వేద పండితులు
వర్గం:చిత్తూరు జిల్లా ఆధ్యాత్మిక వ్యక్తులు
పండితారాధ్యుల నాగేశ్వరరావు

thumb|పండితారాధ్యుల నాగేశ్వరరావు
తొలితరం సంపాదకులలో **పండితారాధ్యుల నాగేశ్వరరావు** ఎన్నదగినవాడు. ఇతడు గుంటూరు జిల్లా, ఇంటూరు గ్రామంలో 1912, మార్చి 26న మల్లయ్య, భైరవాంబ దంపతులకు జన్మించాడు. 
గుంటూరులోని ఆంధ్ర క్రైస్తవ కళాశాలలో విద్యాభ్యాసం చేశాడు. అనంతరం పత్రికారచయితగా ప్రసిద్ధిగాంచాడు. పిఠాపురం మహారాజావారి దేశబంధు పత్రికలో కొన్నాళ్లు పనిచేసి, ఆచార్యరంగా నెలకొల్పిన వాహిని పత్రికలో 1932లో చేరాడు. 1943 నుంచి 1959 వరకూ ఆంధ్రపత్రికలో పనిచేశాడు. 1960లో ఆంధ్రభూమి సంపాదకుడిగా విశేషమైన సేవలందించాడు. ఆంధ్రప్రదేశ్ కాంగ్రెస్ కమిటీ ఆధ్వర్యంలో వెలువడిన ఆంధ్రజనతకు 1965లో ఏడాదిపాటు సంపాదకత్వం వహించాడు. 1966 నుంచి మరణించే(1976) వరకూ ఆంధ్రప్రభ బెంగళూరు రెసిడెంట్ ఎడిటర్‌గా పనిచేశాడు. ఈ పత్రికలతో పాటుగా గోభూమి, క్రాంతి, సంజయ, ప్రజాప్రభ వారపత్రిక, Pedestrian పత్రికలలో సంపాదకునిగా పనిచేశాడు. 1969-72 మధ్య కాలంలో రాష్ట్రంలో తలెత్తిన వేర్పాటువాద ఉద్యమ సందర్భాలలో సమన్వయానికి, సంఘటితత్వానికి దోహదం చేయడంలో ప్రముఖపాత్ర నిర్వహించాడు. పండిత పాత్రికేయులుగా ప్రఖ్యాతిగాంచిన పండితారాధ్యుల 1976 నవంబరు 13న తుదిశ్వాస విడిచాడు. 

## మూలాలు

వర్గం:సంపాదకులు
వర్గం:1912 జననాలు
వర్గం:1976 మరణాలు
వర్గం:గుంటూరు జిల్లా పాత్రికేయులు
విజ్ఞానజ్యోతి

**విజ్ఞానజ్యోతి** లిఖిత పత్రిక. ఇది రెండునెలలకొకసారి వెలువడెడిది. తొలి సంచిక 1969, సెప్టెంబరు 5వ తేదీ ఉపాధ్యాయ దినోత్సవము నాడు ఆవిష్కరించబడింది. రాజమండ్రి నుండి వెలువడినది. రాజమహేంద్రవర కేంద్రోపాధ్యాయ సంఘము తరఫున ఈ పత్రిక వెలువడింది. ఈ పత్రికకు యం.వి.నారాయణాచార్య ప్రధాన సంపాదకుడు. సంపాదక వర్గంలో యం.వి.కృష్ణయ్య, యస్.ఎ.పద్మనాభం, వి.బి.సుబ్రహ్మణ్యం, కె.సావిత్రి ఉన్నారు. గోవిందలూరి సత్యనారాయణ ఈ పత్రిక లేఖకుడు. 

ఈ పత్రికలో కథానికలు, కార్టూనులు, జోకులు, గేయాలు,వ్యాసాలు బాతాఖూనీ, చలనచిత్రజ్యోతి, బాలజ్యోతి వంటి శీర్షికలు, ఎర్రగులాబీ, విజయవిలాసం మొదలైన సీరియళ్లు, శ్రీశ్రీ లిమట్రిక్కులు వంటి రచనలు ప్రచురింపబడ్డాయి. ఇంకా సంస్కృత, హిందీ, ఆంగ్ల విభాగాలలో కూడా రచనలు ప్రచురింపబడ్డాయి. ఈ పత్రిక ప్రతిసంచికను ఒక్కొక్కరిచే ఆవిష్కరించడం ప్రత్యేకత. ఈ పత్రిక బాలలకు కథల పోటీ నిర్వహించి గెలుపొందిన కథలను ప్రచురించింది. 

## అభినందనలు
ఈ పత్రిక ఆరంభసంచికలో మధునాపంతుల సత్యనారాయణశాస్త్రి అభినందిస్తూ వ్రాసిన పద్యాలు:

లోకవైచిత్రికి విశాల లోచనంబు
భావసువ్యక్తకు మృదు స్వాదుగీతి
లలిత వాగ్దేవతా ఫాల తిలక రచన
పురుడు లేనిది పత్రిక పుట్టువనగ

కృతకమగు కత్తిరింపుల లతలవోలె
నచ్చుపడినట్టి పత్రికలవి తనర్చు
ప్రకృతి సుందరములు వ్రాతపత్రికలివి
వనలతల వంటి వనుట జ్ఞాపకమొనర్తు

ఒక్క విజ్ఞానసుజ్యోతి యుదయమైన
సుప్రభాతము నేడు భాషాప్రబంధ 
సాంద్రమై యొప్పునో రాణ్మహేంద్ర నగరి!
దీప్తి మద్వాణి నాశీర్వదింప గదవె! 
 

## మూలాలు

# విజ్ఞానజ్యోతి ప్రథమసంచిక ప్రెస్ అకాడమీ ఆర్కైవ్స్‌లో 
# విజ్ఞానజ్యోతి నాలుగవ సంచిక ప్రెస్ అకాడమీ ఆర్కైవ్స్‌లో
# విజ్ఞానజ్యోతి నాలుగవ సంచిక ప్రెస్ అకాడమీ ఆర్కైవ్స్‌లో 

వర్గం:తెలుగు పత్రికలు
వర్గం:వ్రాత పత్రికలు
వర్గం:తెలుగు ద్వైమాస పత్రికలు
వర్గం:1969 పత్రికలు
కెమెరా అబ్స్క్యూరా

**కెమెరా అబ్స్క్యూరా** లేదా **చీకటి డబ్బా** (ల్యాటిన్:Camera Obscura అనగా ఆంగ్లంలో Dark Chamber) అనేది ఛాయాచిత్రకళ, కెమెరా ల ఆవిష్కరణకి దారి తీసిన ఒక కాంతి శాస్త్ర పరికరము. ఒక వైపు రంధ్రము చేయబడిన ఒక డబ్బాని లేదా ఒక గదిని కెమెరా అబ్స్క్యూరాగా వినియోగించవచ్చును. ఒక బాహ్య దృశ్యము యొక్క కాంతి ఒక రంధ్రము ద్వారా డబ్బాలోకి ప్రవేశించి అవే రంగులతో, అంతే దూరం ఉన్నట్లుగానే నమోదైననూ, తల్లక్రిందులుగా కనబడుతుంది. ఈ ప్రతిబింబాన్ని కాగితంపై ప్రసరించేలా చేసి అదే దృశ్యాన్ని దాదాపు యథాతథంగా పునరుత్పత్తి చేయవచ్చును.

వర్గం:ఫోటోగ్రఫీ
సరళహరాత్మక చలనం

మనం మన నిత్యజీవితం లో ఈ డోలాయమాన చలనాన్ని చూస్తుంటాము.కొన్ని ఉదాహరణలను చూద్దాము.
thumbnail|కుడి|స్ప్రింగ్ సరళ హరాత్మక చలనమును చూపించుట
thumbnail|సరళ హరాత్మక చలనమును మనము ఈ విధంగా గ్రాఫికల్ చుంపించువచ్చును.
*గోడ గడియారానికి ఉండే లోలకం చేసే చలనం.
*చేతి గడియారంలో ఉన్న సంతులన చక్రం చేసే చలనం
*గిటారు, వయోలిన్ వంటి సంగీత వాయిద్యాలు, తీగలు చేసే చలనం.
*ధ్వని గాలిలో  ప్రయాణం చేసేటప్పుడు అణువులు చేసే చలనం
*ఘన పదార్దాలలోని పరమాణువులు చేసే చలనం
ఒక వస్తువు ఒకసారి డోలనం చేయడాన్ని పట్టిన కాలం(డోలనావర్తన కాలం అంటారు) స్థిరంగా ఉంటుంది.ఇలాంటి చలనాన్ని ఆవర్తన చలనం అంటారు. 
## ఆవర్తన చలనం
సమాన కాల వ్యవధిలో ఒకే పథాన్ని పునఃశ్చరించే ఏ చలనాన్ని అయినా అవర్తన చలనం అంటారు.
## కంపన చలనం
ఆవర్తన చలనంలో ఉన్న వస్తువు, ముందుకి, వెనుకకు ఒకే పథంలో చలిస్తూ ఉంటే దాని చలనాన్ని డోలయామాన చలనం లేదా కంపన చలనం అంటారు.

## సరళ హరాత్మక చలనం
ఒక వస్తువు స్థిర బిందువులో వుంటూ దాని త్వరణం దాని స్థానభ్రంశానికి అనులోనుమానుపాతం లోనూ, విరామస్థానం వైపుగా ఉండేటట్లుగా, ముందుకి-వెనకకి ఉంటే, ఆ వస్తువు **సరళ హరాత్మక చలనం** (స.హ.చ) చేస్తుంది అంటాం 

## ఇవి కూడా చూడండి
*చలనం
*యాంత్రిక శక్తి
*యాంత్రిక అనువాదం
*స్థితి శక్తి
## మూలాలు

## బాహ్యలింకులు
*Simple Harmonic Motion from HyperPhysics
*Java simulation of spring-mass oscillator

వర్గం:భౌతిక శాస్త్రం
వాణి పత్రిక

**వాణి పత్రిక** ఆల్ ఇండియా రేడియో (ఆకాశవాణి) ప్రచురిస్తున్న వార్తాపత్రిక. దీనిలో కొన్ని కథలు, వార్తావిశేషాలతో బాటు అన్ని ఆకాశవాణి కేంద్రాల కార్యక్రమాల వివరాలు తెలియజేసేవారు.

దీని 13 వ సంపుటము 1962 సంవత్సరంలో విడుదలైనది. ఈ పత్రిక ప్రతినెల 7, 22 తేదీలలో విడుదలయై ప్రజలకు అలరించేది.

ఆచంట జానకిరాం ఈ పత్రికకు సహాయ సంపాదకులుగా పనిచేశారు.

## మూలాలు
* ప్రెస్ అకాడమీ లో 1962 సంచిక. 

## మూలాలు

వర్గం:తెలుగు పత్రికలు
పశ్చిమ మధ్య రైల్వే

** పశ్చిమ మధ్య రైల్వే **, భారతీయ రైల్వేలు యొక్క 16 మండలాల్లో, 2003 ఏప్రిల్ 1 సం.లో నుండి ఇది ఉనికిలోకి వచ్చింది. దీని ప్రధాన కార్యాలయము జబల్పూర్ వద్ద నెలకొల్పబడింది.

## చరిత్ర
2003 ఏప్రిల్ 1 న, పశ్చిమ మధ్య రైల్వే (వెస్ట్ సెంట్రల్ రైల్వే)కు సెంట్రల్ రైల్వే (సిఆర్) యొక్క జబల్పూర్, భోపాల్ విభాగాల నుండి మరల్చబడ్డాయి. 
అలాగే పశ్చిమ రైల్వే (వెస్ట్రన్ రైల్వే) లోని కోటా రైల్వే డివిజను కూడా పునర్వ్యవస్తీకరించారు. కొత్తగా ఏర్పడిన పశ్చిమ మధ్య రైల్వే తూర్పు & కేంద్ర మధ్యప్రదేశ్, దక్షిణ ఉత్తర ప్రదేశ్,, ఈశాన్య రాజస్థాన్ రాష్ట్రములలో పనిచేస్తుంది.
, , , రైల్వే డివిజన్లు జబల్‌పూర్‌లో ప్రధాన కార్యాలయం ఉన్న పశ్చిమ మధ్య రైల్వే జోన్‌లో ఉన్న మూడు రైల్వే డివిజన్లు.
## ఇవి కూడా చూడండి
* భారతీయ రైల్వేలు
* భారతీయ రైల్వేలు సంస్థాగత నిర్మాణం
* భారతీయ రైలు రవాణా వ్యవస్థ
* భారతీయ రైల్వే మండలములు
* భారతీయ రైల్వేలు డివిజన్లు
* భారతదేశ ప్రయాణీకుల రైళ్లు జాబితా
* భారతీయ రైల్వేలు రైళ్లు జాబితా
* భారతీయ రైల్వేలు రైళ్లు ప్రమాదాలు జాబితా
* పశ్చిమ మధ్య రైల్వే రైళ్లు
* కోటా జంక్షన్
* జబల్పూర్ జంక్షన్
* భోపాల్ జంక్షన్
* హబీబ్‌గంజ్ - భోపాల్ సబర్బన్ రైల్వే స్టేషను
* మధ్యప్రదేశ్ రైలు రవాణా
* ఇండోర్ జంక్షన్

## బయటి లింకులు
* West Central Railway website

## మూలాలు

## మూసలు , వర్గాలు

పశ్చిమ మధ్య రైల్వే జోన్

వర్గం:2003 స్థాపితాలు
హబీబ్‌గంజ్ రైల్వే స్టేషను

**హబీబ్‌గంజ్ రైల్వే స్టేషన్** (స్టేషన్ కోడ్: **HBJ**), అధికారికంగా **రాణి కమలాపతి రైల్వే స్టేషన్** (స్టేషన్ కోడ్: **RKMP**), ఒక రైల్వే స్టేషన్ భోపాల్, భారతదేశంలోని మధ్యప్రదేశ్. ఇది భారతీయ రైల్వేలు న్యూ ఢిల్లీ-చెన్నై మెయిన్ లైన్లో ఉంది. ఇది భారత రైల్వేలు వెస్ట్ సెంట్రల్ రైల్వే జోన్ (WCR) క్రింద వస్తుంది, WCR యొక్క భోపాల్ రైల్వే డివిజన్ ప్రధాన కార్యాలయంగా పనిచేస్తుంది. ఇది భోపాల్ జంక్షన్ రైల్వే స్టేషన్ (భోపాల్‌లోని ప్రధాన స్టేషన్)కి ద్వితీయ స్టేషన్‌గా పనిచేస్తుంది. ఇది భారతదేశంలోని మొదటి ప్రైవేట్ రైల్వే స్టేషన్.

## మౌలిక సదుపాయాలు

స్టేషన్‌లో 6 ట్రాక్‌లతో 5 ప్లాట్‌ఫారమ్‌లు ఉన్నాయి. ఈ రైల్వే స్టేషన్ జర్మనీలోని Heidelberg రైల్వే స్టేషన్ తరహాలో తిరిగి అభివృద్ధి చేయబడింది, ఇది భారతదేశపు మొదటి ప్రపంచ స్థాయి స్టేషన్‌గా ప్రచారం చేయబడింది. స్టేషన్‌లో ఇప్పుడు పెద్ద కవర్ పార్కింగ్ ప్రాంతం, 24X7 పవర్ బ్యాకప్, తాగునీరు, ఎయిర్ కండిషన్డ్ లాబీ, కార్యాలయాలు, దుకాణాలు, హై స్పీడ్ ఎస్కలేటర్, లిఫ్ట్, యాంకర్ స్టోర్‌లు, ఆటోమొబైల్ షోరూమ్‌లు, కన్వెన్షన్ సెంటర్, హోటల్, సూపర్ స్పెషాలిటీ వంటి వివిధ సౌకర్యాలు ఉన్నాయి. హాస్పిటల్.

గ్రీన్, స్థిరమైన డిజైన్, పర్యావరణ అనుకూల ప్రాజెక్ట్ కోసం ASSOCHAM ద్వారా తిరిగి అభివృద్ధి చేయబడిన రైల్వే స్టేషన్ GEM సస్టైనబిలిటీ సర్టిఫికేషన్‌లో GEM 5 స్టార్ రేటింగ్‌ను పొందింది. మురుగునీటి శుద్ధి వ్యవస్థల కోసం జీరో డిశ్చార్జి సాంకేతికతతో నీటిని విస్తృతంగా పునర్వినియోగం చేసేందుకు స్టేషన్ ప్రణాళిక వేసింది. స్టేషన్‌లో వర్షపు నీటి సంరక్షణ సదుపాయం కూడా ఉంది. క్లీన్ ఎనర్జీని నిర్ధారించడానికి, స్టేషన్‌లో సౌరశక్తి ఉత్పత్తిని అమలు చేస్తారు. 6800, 7300 చదరపు మీటర్లు వరుసగా సాఫ్ట్, హార్డ్ ల్యాండ్‌స్కేపింగ్ కోసం గుర్తించబడ్డాయి.

## ఇవి కూడా చూడండి
* ఛత్తీస్‌గఢ్ ఎక్స్‌ప్రెస్

## మూలాలు

వర్గం:భోపాల్
వర్గం:మధ్య ప్రదేశ్
వాణి

**వాణి** అనగా పలుకు, సరస్వతి అని అర్ధం.

* వాణీ జయరాం దక్షిణ భారతదేశానికి చెందిన సినిమా నేపథ్యగాయకురాలు.
* వాణి పత్రిక ఆల్ ఇండియా రేడియో (ఆకాశవాణి) ప్రచురిస్తున్న వార్తాపత్రిక.
* వాణీ రంగారావు
* వాణీ విశ్వనాథ్ తెలుగు సినీ నటి.
* వాణిశ్రీ తెలుగు సినీ నటి.
కొమరవోలు (నిజాంపట్నం)

**కొమరవోలు** బాపట్ల జిల్లా, నిజాంపట్నం మండలానికి చెందిన రెవెన్యూయేతర గ్రామం. 

ఈ గ్రామం ఆముదాలపల్లి గ్రామానికి ఒక శివారు గ్రామం. రేపల్లెకు 19 కిలోమీటర్ల దూరమున ఉంది. ఇది నిజాంపట్నంకు 6 కిలోమీటర్ల దూరమున ఉంది.

## గ్రామములోని దర్శనీయ ప్రదేశములు/దేవాలయములు
### శ్రీ సుబ్రహ్మణ్యేశ్వరస్వామి, శ్రీ కామేశ్వరమ్మ వార్ల ఆలయం
ఈ ఆలయంలో, 2015,మార్చి-4వ తేదీ బుధవారం నుండి నవగ్రహ విగ్రహాల ప్రతిష్ఠా మహోత్సవాలు నిర్వహించుచున్నారు. ఈ కార్యక్రమాలలో భాగంగా, 5వ తేదీ గురువారం, ఫాల్గుణ పౌర్ణమిరోజు ఉదయం నూతన వసతిగృహ ప్రవేశం, మండప దేవతా పూజలు, నవగ్రహాది అనిష్టానాలు, పంచగవ్యాధివాసం, పంచామృతాద్ధివాసములు, హోమాలు నిర్వహించారు. మూడవ రోజు శుక్రవారం ఉదయం, మండప దేవతా పూజలు,అనుష్టానములు, ధాన్యాదివాసం, హోమాలు నిర్వహించారు. ఐదవ రోజు ఆదివారం ఉదయం, మండప దేవతాపూజలు, ప్రతరౌపాసన హోమాలు నిర్వహించారు. నవగ్రహాల ధ్వజస్తంభ ప్రతిష్ఠలు వైభవంగా నిర్వహించారు. అనంతరం భక్తులకు అన్నదానం నిర్వహించారు.
*పై కార్యక్రమాలలో భాగంగా, ఆలయ ప్రాంగణంలో, ఒక నాపరాయిని తొలగించు చుండగా, రాయిపైనా, క్రిందభాగాలలో నాగేంద్రస్వామి ప్రతిమలు కనిపించినవి. భక్తులు ఆశ్చర్యానికి గురై ప్రత్యేకపూజలు నిర్వహించారు.
## గ్రామ విశేషాలు

#వ్యవసాయం, కల్లుగీత, పశువులపెంపకం ఇక్కడివారి ముఖ్యమైన వృత్తులు. 2014 నాటికి 1000 జనాభాను దాటినది.పెద్దరేవు, చిన్నరేవు కలిసేచోటు ఈ ఊరిలోనే ఉంది.కురాలమ్మ, కామేశ్వరమ్మ ఈ ఊరి గ్రామదేవతలు.
#ఈ గ్రామంలో ఓ గాథ ఉంది.. పూర్వం కుమ్మరి వారు ఓ దిబ్బ మీద ఉండేవారట... కాల గమనంలో.. ఆ దిబ్బ తిరగబడి.. అప్పటి ఊరంతా. బూమీలోకి పోయిందట.. (భూమి తిరగబడింది అంటారు ఇక్కడి వాళ్ళూ).. ఆ దిబ్బమీదకు పోయి.. పరిశిలిస్తే. ఐదు పైసల బిళ్ళ పరిమాణంలో.. కుండ పెకుంలు ఆ ఇసుక నిండా.. ఆ దిబ్బల మీద ఇప్పటికీ చూడవచ్చు.



వర్గం:నిజాంపట్నం మండలం లోని రెవిన్యూయేతర గ్రామాలు
పగిడిపల్లి-నల్లపాడు రైలు మార్గము

* పగిడిపల్లి-నల్లపాడు రైలు మార్గము * 'భారతదేశంలో ఆంధ్ర ప్రదేశ్ రాష్ట్రంలో ఒక చిన్న రైల్వే లైన్, ఇది , గుంటూరు జంక్షన్ లను కలుపుతుంది, సికింద్రాబాద్- ఖాజీపేట-విజయవాడ రైలు మార్గమునకు ఒక ప్రత్యామ్నాయంగా పనిచేస్తుంది. ఇది దక్షిణ మధ్య రైల్వే లోని గుంటూరు రైల్వే డివిజను యొక్క. పరిధిలోకే వస్తుంది. ఇది ఒక సింగిల్ లైన్ మార్గము, విద్యుద్దీకరణ జరిగిన మార్గము.ఈ మార్గమును ఈ మధ్యనే విద్యుద్దీకరణ చేశారు.

## ప్రారంభోత్సవం
పగిడిపల్లి, నడికుడి మధ్య ఈ రైల్వే లైన్ మూడు దశల్లో 1987 సం.లో, నవంబరు 1988 సం.న,, ఏప్రిల్ 1989 సం.లో ట్రాఫిక్ తెరిచారు.

## ఈ మార్గము ద్వారా ప్రయాణించు  రైళ్లు
*17015/17016---భువనేశ్వర్-సికింద్రాబాద్ జంక్షన్-భువనేశ్వర్ --- విశాఖ ఎక్స్‌ప్రెస్
*12734/12733---తిరుపతి-సికింద్రాబాద్ జంక్షన్ తిరుపతి --- నారాయణాద్రి ఎక్స్‌ప్రెస్
*17229/17230---త్రివేండ్రం-హైదరాబాద్ డెక్కన్-త్రివేండ్రం --- శబరి ఎక్స్‌ప్రెస్
*12603/12604---చెన్నై సెంట్రల్-హైదరాబాద్ డెక్కన్-చెన్నై సెంట్రల్ --- ఎక్స్‌ప్రెస్.
*12747/12748---గుంటూరు జంక్షన్- వికారాబాద్ జంక్షన్-గుంటూరు జంక్షన్ ------------పల్నాడు ఎక్స్‌ప్రెస్
* 12703/12704 --- హౌరా జంక్షన్-సికింద్రాబాద్ జంక్షన్-హౌరా జంక్షన్ -------------- ఫలక్‌నామా ఎక్స్‌ప్రెస్
* 17203/17204 --- భావ్నగర్-కాకినాడ టౌన్-భావ్‌నగర్ ---------------- ఎక్స్‌ప్రెస్
* 12805/12806 --- విశాఖపట్నం-సికింద్రాబాద్ జంక్షన్-విశాఖపట్నం -------- జన్మభూమి ఎక్స్‌ప్రెస్
* 17255/17256 --- నర్సాపూర్-హైదరాబాద్ డెక్కన్-నర్సాపూర్ ----------------- ఎక్స్‌ప్రెస్
* 57619/57620 --- రేపల్లె-సికింద్రాబాద్ జంక్షన్-రేపల్లె ------------------ డెల్టా ఫాస్ట్ ప్యాసింజర్
* 57651/57652 --- సికింద్రాబాద్ జంక్షన్-రేపల్లె-సికింద్రాబాద్ జంక్షన్ ------------ ప్యాసింజర్
* 77673/77674 --- మిర్యాలగూడ-కాచిగూడ-మిర్యాలగూడ ------------------ డెమో ప్యాసింజర్
* 57217 --------- గుంటూరు-మాచెర్ల --------------------------------- ప్యాసింజర్
* 57218 --------- మాచెర్ల-గుంటూరు జంక్షన్-భీమవరం జంక్షన్ ------------------- ప్యాసింజర్
* 57219/57220 --- గుంటూరు జంక్షన్-మాచెర్ల-గుంటూరు జంక్షన్ ----------------------- ప్యాసింజర్

## దూరాలు

ఈ క్రింద సూచించినవి సికింద్రాబాదు నుండి వివిధ స్టేషన్ల మధ్య దూరం తెలియజేస్తుంది.
*సికింద్రాబాదు ----0&nbsp;కి.మీ.
*బీబీనగర్----------34&nbsp;కి.మీ.[ప్రధాన లైన్]
*రామన్నపేట--------75&nbsp;కి.మీ.
*నల్గొండ-----------110&nbsp;కి.మీ.
*మిర్యాలగూడ--------148&nbsp;కి.మీ.
*విష్ణుపురం--------168&nbsp;కి.మీ.
*కృష్ణా నది
*నడికుడి జంక్షన్--------185&nbsp;కి.మీ.[మాచర్లకు ఒక లైన్]
*పిడుగురాళ్ళ-------208&nbsp;కి.మీ.
*సత్తెనపల్లి-------240&nbsp;కి.మీ.
*నల్లపాడు జంక్షన్-------279&nbsp;కి.మీ.[గుంతకల్-విజయవాడ లైన్ లో జంక్షన్]
*గుంటూరు జంక్షన్ ----------284&nbsp;కి.మీ.[విజయవాడ-చెన్నైమార్గములో ఒక ప్రధాన జంక్షన్‌గా ఉన్న తెనాలికి దారితీస్తుంది.]

## ఇవి కూడా చూడండి
* భారతీయ రైల్వేలు
* భారతీయ రైల్వేలు సంస్థాగత నిర్మాణం
* భారతీయ రైలు రవాణా వ్యవస్థ
* భారతీయ రైల్వే మండలములు
* భారతీయ రైల్వేలు డివిజన్లు
* భారతదేశ ప్రయాణీకుల రైళ్లు జాబితా
* భారతీయ రైల్వేలు రైళ్లు జాబితా
* భారతీయ రైల్వేలు రైళ్లు ప్రమాదాలు జాబితా

## మూలాలు

   

వర్గం:ఆంధ్రప్రదేశ్ రైలు రవాణా
వర్గం:దక్షిణ మధ్య రైల్వే జోన్
వర్గం:గుంటూరు రైల్వే డివిజను
వర్గం:దక్షిణ భారతదేశం రైలు మార్గములు
తడికవగిలు

**తడికవగిలు** అనేది రామనగరం నుంచి 22 కి.మీ. (14 మైళ్ళు) దూరంలో ఉన్న ఒక చిన్న గ్రామం. కర్నాటక రాష్ట్రం, రామనగరం జిల్లా లోని మాగడి నుండి 26 కి.మీ. (16 మైళ్ళు) దూరంగా ఉంది. ఇది జలమంగళ గ్రామ పంచాయితీ క్రింద వస్తుంది.

## మూలాలు

వర్గం:కర్ణాటక
వర్గం:రామనగరం జిల్లా గ్రామాలు
వర్గం:కర్ణాటక గ్రామాలు
అజ్జబసవనహళ్లి

** అజ్జబసవనహళ్లి ** దక్షిణ భారతదేశం లోని కర్ణాటక రాష్ట్రంలో ఒక గ్రామం ఉంది.. కర్ణాటక లోని రామనగర జిల్లా, కనకపుర తాలూకాలో ఉంది.

## ఇవి కూడా చూడండి
* కర్నాటక జిల్లాలు

## మూలాలు

## బయటి లింకులు

వర్గం:రామనగరం జిల్లా గ్రామాలు
వర్గం:కర్ణాటక
ఆంధ్రజ్యోతి సచిత్ర వారపత్రిక

1967లో ఈ వారపత్రిక ప్రారంభించబడింది. నార్ల వెంకటేశ్వరరావు ఈ పత్రికకు తొలి సంపాదకుడు. కె.ఎల్.ఎన్.ప్రసాద్ ప్రచురణకర్త. విజయవాడ నుండి వెలువడేది. పురాణం సుబ్రహ్మణ్యశర్మ, తోటకూర రఘు మొదలైన వారు ఈ పత్రికకు సంపాదకులుగా వ్యవహరించారు. ఫిడేలు రాగాలు, ఇల్లాలి ముచ్చట్లు, జోకాభిరామాయణం మొదలైన శీర్షికలు పాఠకుల అభిమానాన్ని చూరగొన్నాయి.

06 ఏప్రిల్ 1979 సంచికలో ఈ క్రింది అంశాలు ఉన్నాయి.
* లోకాభిప్రాయం
* లోకానందం
* ఆల్బర్ట్ ఐన్‌ష్టాయిన్ - డి.వి.ఎన్.శర్మ
* ప్రేమ నక్షత్రం - కొమ్మూరి వేణుగోపాలరావు
* ఇరుకుగది - శ్రీరంగం
* రాగతరంగిణి - పాటిబండ్ల విజయలక్ష్మి
* యువజ్యోతి - ఎమ్వీయల్
* ఆత్మహత్యపై వ్యాసరచన పోటీ - డా.కె.వి.ఆర్.సుబ్బారావు
* మీరజాలగలనా - జి.ఉషావిఠల్
* సినీ జనారణ్యం - ఎన్.ఆర్.నంది
* చెపుతున్నానా - పాలకూర సీతాలత
* గోల్‌మాల్ - వాణిశ్రీ
* పంచవటి - మాలతీ చందూర్
* ట్వింకిల్ - ఇస్మాయిల్
* చిత్రప్రదేశ్ - మోహన్‌కుమార్
* ప్రేమిస్తాను - కె.శివకుమార్
* దివాంధం - రావి రంగారావు
* భాగ్యజ్యోతి
* గ్రంథావని
## మూలాలు

వర్గం: తెలుగు పత్రికలు
వర్గం: 1967 పత్రికలు
వర్గం: తెలుగు వారపత్రికలు
సుద్దాల హనుమంతు-జానకమ్మ పురస్కారం

సినీగేయ రచయిత సుద్దాల అశోక్ తేజ, తన తండ్రి సుద్దాల హనుమంతు (జానపద కళాకారుడు, తెలంగాణ విమోచనోద్యమకారుడు, తెలుగు సినిమా పాటల రచయిత, గాయకుడు), తన తల్లి జానకమ్మల జ్ఞాపకార్థం సుద్దాల ఫౌండేషన్ ఆధ్వర్యంలో ఏర్పాటుచేసిన ఈ **సుద్దాల హనుమంతు-జానకమ్మ పురస్కారం** 2010, అక్టోబరు 13న ప్రాంరంభమైంది.

thumb|right|సుద్దాల హనుమంతు జానకమ్మ పురస్కారం- 2019 ఆర్. నారాయణమూర్తి

## సుద్దాల హనుమంతు-జానకమ్మ పురస్కార గ్రహీతలు

## తల్లి ఒడి పండగ - పురిటి బిడ్డలకు పురసత్కారం

## మూలాలు

## ఇతర లంకెలు
* సినీ వినోదం వెబ్
* వన్ ఇండియా వెబ్ 

వర్గం:పురస్కారాలు
పాటిబండ్ల విజయలక్ష్మి

**పాటిబండ్ల విజయలక్ష్మి** తెలుగు కథా రచయిత్రి. ఈమె వ్రాసిన నవల  ప్రేమ కిరీటం అదే పేరుతో 1988లో  సినిమాగా వెలువడింది.

## రచనలు

### నవలలు
# ప్రేమానందలహరి
# ప్రేమ కిరీటం
# ప్రేమ వాహిని
# ఇందుప్రియ
# మానవత మరణించింది
# తెలిసి చేసిన పాపం
# రాగ తరంగిణి
# సంధ్యా సాగర సంగమం
# స్మృతి పథంలో
# నీలవేణి

### కథలు
ఈమె వ్రాసిన కథలు వనిత, యువ, ఆంధ్రప్రభ, చతుర మొదలైన పత్రికలలో ప్రచురింపబడ్డాయి. ఈమె వ్రాసిన కొన్ని కథలు:
# తెలిసిచేసిన పాపం
# మల్లి మనసు
# మాకు పెళ్లయింది
# మానవత మరణించింది 
# రక్త సింధూరం
# సంధ్య
## మూలాలు

వర్గం:తెలుగు రచయిత్రులు
వర్గం:తెలుగు నవలా రచయితలు
గౌతమీ గ్రంథాలయం (రాజమండ్రి)

**గౌతమీ గ్రంథాలయం,** రాజమండ్రి నగరానికే తలమానికమైన 100 ఏళ్లపైన చరిత్రగల గ్రంథాలయం. దీనిలో 20 వేల పైచిలుకు గ్రంథాలున్నాయి.

## చరిత్ర
1898లో నాళం కృష్ణారావు నాళం వారి సత్రంలో గ్రంథాలయం స్థాపించి తర్వాత దానికి శ్రీ వీరేశలింగం పుస్తక భాండాగారమని పేరుపెట్టి నడిపాడు. 1911లో అద్దంకి సత్యనారాయణశర్మ స్థాపించిన వసురాయ గ్రంథాలయం, 1914లో ప్రారంభమైన సర్వజన పుస్తక భాండాగారం వంటివి ప్రారంభమయ్యాయి. కొన్నేళ్ళకు నాళం కృష్ణారావు వసురాయ, సర్వజన గ్రంథాలయాలను తాను స్థాపించిన శ్రీ వీరేశలింగం పుస్తక భాండాగారంలో విలీనం చేశాడు. ఇదే గౌతమీ గ్రంథాలయంగా రూపొందింది. గ్రంథాలయ సంఘ కార్య దర్శి అయిన పాటూరి నాగేశ్వరరావు ప్రోద్భలంతో 1920లో వావిలాల గోపాలకృష్ణయ్య సహకారంతో రిజిస్టర్ చేసి అప్పటివరకూ ఇన్నీసు పేటలో ఉన్న గ్రంథాలయాన్ని ప్రస్తుతం ఉన్న ప్రాంతానికి మార్చారు. గౌతమీ గ్రంథాలయంగా మారిన కొన్నేళ్ళకు కొక్కొండ వేంకటరత్నం పంతులు స్థాపించిన రత్నగని గ్రంథాలయం కూడా ఇందులో విలీనమైంది.

1920 నుంచి దశాబ్దాల పాటు శ్రీపాద కృష్ణమూర్తి శాస్త్రి, చిలకమర్తి లక్ష్మీనరసింహం, వేదుల సత్యనారాయణశాస్త్రి వంటి సాహిత్య ప్రముఖులు గ్రంథాలయ కమిటీలో పలు హోదాల్లో గ్రంథాలయాన్ని అభివృద్ధి చేశారు. 1953లో ప్రత్యేక ఆంధ్ర రాష్ట్రం ఏర్పడ్డప్పుడు, తర్వాత ఆంధ్రప్రదేశ్‌ అవతరణలోనూ ఈ గ్రంథాలయానికి కేంద్ర గ్రంథాలయమయ్యే అవకాశం, ప్రభుత్వ గుర్తింపు పొందే అవకాశం చేజారాయి. 70వ దశకం తుదివరకూ గ్రంథాలయం ప్రైవేటు నిర్వహణలోనే ఉంది. 1962లో గ్రంథాలయ కమిటీ కార్యదర్శిగా మహీధర జగన్మోహనరావు బాధ్యతలు చేపట్టి చాలా సమర్థవంతంగా నిర్వహించాడు. దాతలను, పండితులను వెంటబడి, బ్రతిమాలి మరీ పుస్తకాలు, సామాగ్రి విరాళంగా తెచ్చి గ్రంథాలయాన్ని సుసంపన్నం చేశాడు. మహీధర జగన్మోహనరావు రాజీనామా తర్వాత నరసింహ శర్మ, ప్రసాదరావు, సుబ్రహ్మణ్యం వంటి గ్రంథాలయ సిబ్బంది గ్రంథాలయాన్ని కాపాడుకుని అభివృద్ధికి కృషిచేశారు.

1970ల్లో వై.ఎస్.నరసింహారావు స్థాపించిన ఆంధ్రకేసరి యువజన సమితి గ్రంథాలయాన్ని ప్రభుత్వం స్వీకరించి అభివృద్ధి చేయాలని ఉద్యమ స్థాయిలో పనిచేసింది. రాజమండ్రితో పాటు ఆంధ్రప్రదేశ్‌లోని పలు ప్రాంతాల ప్రముఖులు, సాహిత్యవేత్తలను కదిలించి గ్రంథాలయాన్ని ప్రభుత్వం స్వీకరించాలని ఉత్తరాలు రాయించి కార్డుల ఉద్యమం చేపట్టారు. ఎట్టకేలకు 1979లోప్రభుత్వం దీని నిర్వహణ చేపట్టింది. 1983-84లో గౌతమీ గ్రంథాలయం పాత భవనం కూలిపోయింది. క్రమేపీ కొత్తభవనాన్ని ఏర్పరిచారు. 1986లో గ్రంథాలయాన్ని ప్రభుత్వం కొత్తగా అకాడమీలను విలీనం చేసి ఏర్పాటుచేసిన పొట్టిశ్రీరాములు తెలుగు విశ్వవిద్యాలయంలో విలీనం చేస్తామని ప్రతిపాదించింది. ప్రజలు అభివృద్ధి చేసుకుని అపురూపమైన గ్రంథాలతో, ఎంతో చరిత్రతో రూపొందించిన ఈ గ్రంథాలయాన్ని హఠాత్తుగా విశ్వవిద్యాలయంలో విలీనం చేస్తాననడంతో ప్రజలు తిరగబడ్డారు. వావిలాల గోపాలకృష్ణయ్య సహా పలువురు గ్రంథాలయ ప్రముఖులు ఈ విలీనాన్ని వ్యతిరేకించారు. ప్రజా వ్యతిరేకతకు భయపడ్డ ప్రభుత్వం ఆ ప్రయత్నాన్ని తుదకు విరమించుకుంది.

ప్రభుత్వ గ్రంథాలయ విభాగం నిర్వహణలో కొనసాగుతున్న గౌతమీ గ్రంథాలయానికి 2017-18 కాలంలో కొత్త భవనాలు నిర్మిస్తున్నారు.

### అభివృద్ధికి కృషి చేసిన ప్రముఖులు
* కంచిమర్తి సీతారామచంద్రరావు 
* రాజా విక్రమదేవ వర్మ 
* చిలకమర్తి లక్ష్మీనరసింహం
* భమిడిపాటి కామేశ్వరరావు
* కాశీనాధుని నాగేశ్వరరావు 
* కట్టమంచి రామలింగారెడ్డి
* పాతూరి నాగభూషణం

## చిత్రాలు

## ఇవీ చూడండి
*గౌతమీ గ్రంథాలయ పుస్తకాల జాబితా
## మూలాలు

వర్గం:గ్రంథాలయాలు
వర్గం:తెలుగు గ్రంథాలయం
రొయ్య శ్వాసవ్యవస్థ

thumb|రొయ్యలు
రొయ్యలో శ్వాసక్రియ మూడు రకాల శ్వాసాంగాల వల్ల జరుగుతుంది. ఆవి: 
# పృష్ఠకవచపు ఆంత్రవేష్ఠనం లేదా మొప్పకప్పలు లేదా బ్రాంకియోస్తీగైట్.
# ఎపిపొడైట్ లు (Epipodites)
# మొప్పలు (Gills)

### పృష్ఠకవచపు ఆంత్రవేష్ఠనం  లేదా మొప్పకప్పలు లేదా బ్రాంకియోస్తీగైట్.
బాహ్యంగా మొప్పకప్పుకు లోపలివైపు ఉరం గోడకు మధ్యహగల స్థలంలో జలశ్వసకుహరం ఉంటుంది. ప్రతీ జలశ్వసకుహరం ఒక పృష్ఠతలంలో తప్ప అన్ని వైపులా తెరచుకోని ఉంటుంది.
ఈ బ్రాంకియోస్తీగైట్లు లోపలి అంచులు పలచగా, త్వచం లాగా ఆనేక రక్త లిక్విణులతో ఉంటాయి.ఈ శ్వాసావయం ఎల్లప్పుడు నీటిలో మునిగి ఉండటం వల్ల శ్వాసక్రయ తలాన్ని ఏర్పరుస్తుంది. నీటిలో కరిగి ఉన్న ఆక్సిజన్ రక్తంలోకి, రక్తంలోని CO2 నీటిలోకి విడుదలవుతాయి.

### ఎపిపొడైట్ లు(Epipodites)
ఇవి మూడు జతలు. ఇవి ఆకులలాగా పలుచగా రక్తకుహరాలతో కూడి జంభికా పాదాల కోక్సా-పోడోమియర్ ల చర్మం నుంచి పొడుచుకు వచ్చిన అవయవాలు. ఇవి జలశ్వస కుహరం పూర్వభాగంలో స్కాఫోగ్నాథైట్ కు కింద ఉంటాయి. ఇవి నీటిలో మునిగి ఉంటాయి. ఈ శ్వాస అవయవాలను ప్రథమిక మొప్పలు అని చెప్పవచ్చు.

### మొప్పలు (Gills)
రొయ్యలో మొత్తం ఎనిమిది జతల మొప్పలు (Gills) ఉంటాయి. మొప్పకప్ప వీటిని కప్పి ఉంటుంది. మొప్పల పుట్టక అవి ఉండే స్థానాన్ని అనుసరించి ఇవి మూడు రకాలు.
* **పోడోబ్రాంక్ లేదా పాద మొప్పలు** : ఉపాంగాల కోక్సాలకు అతికి ఉన్న మొప్పను పోడోబ్రాంక్ లు అంటారు. .ప్రతీ రెండవ జంభికాపాదాల కోక్సాకు ఒక పోడోబ్రాంక్ అతికి ఉంటుంది.
* **ఆర్థ్రోబ్రాంక్** : ఉపాంగాన్ని, ఉరాన్ని కలిపే ఆర్థ్రోయిడల్ త్వచానికి అతికి ఉన్న మొప్పను ఆర్థ్రోబ్రాంక్ అంటారు. ప్రతీ మూడవ జత జంభికాపాదాలా ఆర్థ్రోయిడల్ త్వచానికి రెండు ఆర్థ్రోబ్రాంక్ అతికి ఉంటాయి.
***ప్లూరోబ్రాంక్ లేదా పర్శ్వమొప్ప:** ఉపాంగం ఉన్న ఖండితం పార్వ్శాలకు అతికి ఉన్న మొప్పలను ప్లూరోబ్రాంక్ అంటారు.

### మొప్ప నిర్మాణం
ప్రతీ మొప్ప దాదాపు అర్ధచంద్రాకారంలో, క్రమంగా పూర్వపరాల్లో పెరిగి ఉంటుంది. ప్రతి మొప్ప దాని ముండున్న మొప్పకంటె పెద్దగ ఉంటుంది.మొప్ప పృష్థతలం జలశ్వాస కుహరపు పూర్వపృష్థ గుంటలోనికి చొచ్చుకొని ఉంటుంది. రొయ్యలో గల మొప్పలన్నీ ఫిల్లోబ్రాంక్ రకానికి చెందినవి.మొప్ప యొక్క పృష్టభాగము మొప్ప కుహరములోనికి, ఉదర భాగము మొప్పమూలము ద్వారా శరిరకుడ్యముతో కలపబధి యుండును.

### శ్వాసక్రియ విధానం
జంభికల యొక్క స్కాఫోగ్నాధైతటులు నిరంతరము కదులుచుండుట వలన నీరు రెందు వైపులనున్న జలశ్వాస కుహరము లేక మెప్ప కుహరములలోనికి వచ్చును. అది మొప్పలు ఎపిపొడైటులు మేదగా ప్రవహించి మొప్ప కుహరము పూర్వ పృష్టభాగము గుండా బయటకు పోవును. మొప్పలు, ఎపిపొడైటుల వద్ద వాయు వినిమయము జరిగి రక్తము శుభ్రపడును.

## ఇవి కూడా చూడండి
* రొయ్య
* రొయ్య జీర్ణ వ్యవస్థ
* రొయ్య ప్రసరణ వ్యవస్థ

### మూలాలు
* https://web.archive.org/web/20160314110718/http://www.biozoomer.com/2014/11/palaemon-respiratory-system.html
* https://web.archive.org/web/20160307013519/http://biolearnspot.blogspot.in/2013/12/phylum-arthropoda-type-study-egprawn-or.html
* తెలుగు అకాడమీ నుండి సేకరణ


వర్గం:ఆర్థ్రోపోడా
వర్గం:జంతు శాస్త్రము
వర్గం:రొయ్య
గుమ్మన్నగారి లక్ష్మీనరసింహ శర్మ

**గుమ్మన్నగారి లక్ష్మీనరసింహ శర్మ ** మెదక్ జిల్లాకు చెందిన కవి, అవధాని. పొతారెడ్డిపేట్లో 1934లో జన్మించాడు. కవితా కళ్యాణి, అవధాన సరస్వతి, వాగీశ్వర స్తుతి వంటి గ్రంథాలను రచించాడు. మూడు వందలకు పైగా అవధానాలు చేసి, పలు ప్రశంసలు అందుకున్నాడు. అవధాన శశాంక, ఆశుకవి శేఖర అను బిరుదులు పొందాడు.

## మరణం
2011 సంవత్సరంలో మరణించాడు. ఇతని కుమారుడు గుమ్మన్నగారి బాలశ్రీనివాసమూర్తి సాహితీవేత్త.

## రచనలు
# కవితా కళ్యాణి
# అవధాన సరస్వతి
# వాగీశ్వర స్తుతి
# ఆద్యమాతృక
# పద్యోద్యానం
## బిరుదులు
# అవధాన శశాంక
# ఆశుకవి శేఖర
## మూలాలు

వర్గం:కవులు
వర్గం:తెలుగు కవులు
వర్గం:మెదక్ జిల్లా కవులు
వర్గం:1934 జననాలు
వర్గం:2011 మరణాలు
వర్గం:మెదక్ జిల్లా అవధానులు
కప్పగల్లు

**కప్పగల్లు**, భారతదేశం యొక్క దక్షిణ కర్ణాటక రాష్ట్రంలో ఒక గ్రామం ఉంది.. కర్ణాటకలో బెల్లారే జిల్లా, బెల్లారే తాలూకాలో ఉంది ఈ గ్రామం.

## జనాభా వివరాలు
2001 భారతదేశం జనాభా లెక్కల ప్రకారం,  కప్పగల్లు గ్రామంలో 2997 పురుషులు, 2926 ఆడ మొత్తం 5923 జనాభా ఉన్నారు..

## ఇవి కూడా చూడండి
* బళ్ళారి
* కర్ణాటక జిల్లాలు

## మూలాలు

## బయటి లింకులు
* http://Bellary.nic.in/

వర్గం:Villages in Bellary district
55 మల్లపుర

**55 మల్లపుర ** దక్షిణ భారతదేశం,  కర్ణాటక రాష్ట్రంలోని బళ్ళారిజిల్లా సండూర్ తాలూకాకు చెందిన గ్రామం. 
 
## ఇవి కూడా చూడండి
* బళ్ళారి
* కర్ణాటక జిల్లాలు

## మూలాలు

## బయటి లింకులు
* http://Bellary.nic.in/

వర్గం:బళ్ళారి జిల్లా గ్రామాలు
వర్గం:బళ్ళారి జిల్లా
అడవి సూరవ్వనహళ్లి

** అడవి సూరవ్వనహళ్లి ** దక్షిణ భారతదేశం యొక్క కర్ణాటక రాష్ట్రంలో ఒక గ్రామం ఉంది. ఇది కర్ణాటకలో బళ్ళారి జిల్లా, కుడ్లిగి తాలూకాలో ఉన్నది.

## ఇవి కూడా చూడండి
* బళ్ళారి
* కర్నాటక జిల్లాలు

## మూలాలు

## బయటి లింకులు
* http://Bellary.nic.in/

వర్గం:బళ్ళారి జిల్లా గ్రామాలు
వర్గం:కర్ణాటక గ్రామాలు
నేటి నిజం

హైదరాబాదు, నిజామాబాదుల నుండి వెలువడుతున్న దినపత్రిక. ప్రతి గురువారం సాహితీకెరటాలు పేరుతో రెండుపేజీల సాహిత్య అనుబంధం వెలువడుతోంది. బైసా దేవదాసు ఈ పత్రిక సంపాదకుడు. వీణాదాస్ ముద్రాపకురాలు, ప్రచురణకర్త. ఈ పత్రిక సంక్రాంతి, ఉగాది, స్వాతంత్ర్య దినోత్సవం మొదలైన సందర్భాలలో ప్రత్యేకసంచికలను విడుదల చేస్తుంది. రాష్ట్రంలో జరిగే ఏ సాహిత్యకార్యక్రమానికైనా ఈ పత్రిక తగిన ప్రచారం కల్పిస్తుంది. 
## మూలాలు

*  పత్రిక అధికారిక వెబ్‌సైటు
వర్గం: తెలుగు పత్రికలు
వర్గం: తెలుగు దినపత్రికలు
వర్గం: అచ్చుపత్రికలు
అలిపూర్, కర్ణాటక

**అలిపూర్**, కర్నాటకలో ఒక చిన్న గ్రామం

## మూలాలు

## బయటి లింకులు
*alipur.in 

వర్గం:కర్ణాటక గ్రామాలు
వర్గం:కర్ణాటక
హరవిలాసము

thumb
** హరవిలాసము ** కవిసార్వభౌమునిగా ప్రసిద్ధుడైన శ్రీనాథుడు రాసిన కావ్యం. ఈ గ్రంథం శైవభక్తుల జీవితాల్లో పరమేశ్వరుడైన శివుడు చేసిన పలు లీలల సంకలనం.శిరియాళుడు, చిరుతొండనంబి మొదలైన పలువురు శివభక్తుల జీవితగాథలు ఈ గ్రంథానికి ఇతివృత్తం.

## ఇతివృత్తం
శ్రీనాథుడు పలువురు మహాశివభక్తుల జీవితాలను, వాటిలోని శివలీలలను ఈ గ్రంథం రూపంలో సంకలనం చేశారు. ఇందులో వర్ణించిన భక్తుల జీవితాల్లో ఈ క్రిందివారు వున్నారు:
* చిరుతొండనంబి
* ఒడయనంబి

ఇది 7 ఆశ్వాసముల ప్రబంధము . పైగ్రంథములలో నెయ్యెడ నిది పేర్కొనబడనందున గాశికాఖండమునకు బిదప రచించె ననవలసియున్నది. అన్ని గ్రంథములకన్న స్వాభావికమగుకవితాశైలియు నీవిషయమునే బలపఱుచుచున్నది. ఇయ్యది క్రీ. శ. 1370 సం. మొ 1391 సం. వఱకుఁ గొండవీటిసీమఁ బాలించిన వేమారెడ్డి కాలములో బాలుఁడై వేమారెడ్డిపుత్రుం డనపోతరెడ్డి సేనాధిపతియై యుద్ధములో మడియుటచే నాతనియనంతరముననే రాజ్యమునకు వచ్చిన కొమరగిరి భూపాలుని సుగంధద్రవ్యభాండాగారాధ్యక్షుఁడైన యనచి తిప్పసెట్టి కంకిత మీఁబడింది. హరవిలాసములో నీతడు 'మంటి బహువత్సరంబులు’ అని చెప్పుకొనుటచేఁ గృతినందునాఁటికి 65 సం. వయసువాఁడై యుం డును. ఇతనికి బాల్యసఖుఁడగు శ్రీనాథుఁడును 50 సం. వయసువాఁడై యుండును.

తిప్పసెట్టి వైశ్యుఁడు (బేరిసెట్టి) తండ్రి దేవయసెట్టి. తల్లి మాచమ్మ. జామిసెట్టి, తిరుమలనాథసెట్టియుఁ దమ్ములు. భార్య అన్నమ్మ, మాచన, విశ్వనాథుఁడు, చినమల్లన కుమారులు. ఇతనికిఁ ద్రిపురారియను సంస్కృతనామము గలదు. ఈతనివంశచరిత్రమంతయు హరవిలాసపీఠికవలనం దేటపడుచున్నది.

ఈ కావ్యమునందు 1,2 ఆశ్వాసముల సిరియాళచరిత్రమును, 3, 4 ఆ గౌరీకల్యాణమును, 5-వ ఆ. పార్వతీపరమేశ్వరులదారుకావిహారంబును, 6-వ ఆ. హాలాహలభక్షణంబును, 7-వ ఆ. కిరాతార్జునీయమును వర్ణింబడినవి. 5-వ యాశ్వాసముతుదిఁ గొన్నిపద్యము లశ్లీలములుగ నుండుటచే విడువంబడినవి. పూర్వకవిసంప్రదాయానుసారముగ నితరగ్రంథముల నుభయభాషాకవిస్తుతి చేయఁబడియున్నను నిందు కవిస్తుతి కాని కుకువినింద గాని చేయఁబడమికి కారణము దెలియదు. ఇయ్యది నైషధాదులవలె సంస్కృతపదప్రచురము గాక సమసంస్కృతాంధ్రపదవిలసితమై రసభావాలంకృతంబై యలరారుచున్నది. నైషధకాశీఖండములవలె సంపూర్ణసంస్కృతగ్రంథభాషాంతరీకరణము గాదుకాని యిందలిగౌరీకల్యాణము కాళిదాసకుమారసంభవమున కాంధ్రీకరణముగానే యున్నది స్థాలీపులాకన్యాయంబుగ నుదాహరించెద.

ఇట్లే దారుకావనవిహారము, హాలాహలభక్షణము, కిరాతార్జునీయము ప్రాయికముగా భారవికృతినుండియుఁ దక్కినకథలు పురాణములనుండియు గ్రహింపఁబడినవి. అచ్చటచ్చట నౌచితికిఁ దగినట్లు చంకదుడ్డును శరణార్జి, (ఆ-6. ప-1) మున్నగులోకోక్తుల నిమిడ్చి యున్నాఁడు. చాగు, ఉక్కెవడి, గగ్గోడువడు, చాయగోసులు, కుండవర్ధనములు, తోరహత్తము, గజ్జులాఁడు మున్నగు క్రొత్త పదములఁ బెక్కింటిఁ బ్రయోగించి యున్నాడు. 'వాగ్వీవాదము. (ఆ. 4.ప 70.) అంతర్వాణీసంస్థూయమాన, (పీఠిక. ప. 34) 'యనుప్రామాదిక ప్రయోగములు గనఁబడుచున్నవి. 6-వ యాశ్వాసము 5,6 పద్యము లేకార్థబోధకములై పునరుక్తములుగ నున్నవి.

ఇ ట్లేదోషములున్నను నల్పజ్ఞు లగులేఖకులవియై యుండును గాని సకలశాస్త్రపారంగతుఁడును మహాకవిసార్వభౌముఁ డగు శ్రీనాథునివై యుండవు. ఇట్టి జగత్ప్రసిద్ధంబగు ప్రౌఢపండితకవికవితామతల్లిం గుఱించి శాఖాచంక్రమణ మనవసరంబ కాఁ దలంచి యింతటితో విరమించుచున్నాఁడను.

## ప్రచురణ, ముద్రణ
ఈ ప్రబంధాన్ని 1916, 1931, 1966 సంవత్సరాలలో మూడు సార్లు వావిళ్ల రామస్వామిశాస్త్రులు అండ్ సన్స్ చెన్నై నుండి ముద్రించారు.

## మూలాలు
* డీఎల్ఐలో హరవిలాసం 19916 ప్రతి

వర్గం:తెలుగు కావ్యములు
వర్గం:1931 పుస్తకాలు
వర్గం:శైవం
వర్గం:1966 పుస్తకాలు
వర్గం:1916 పుస్తకాలు
వర్గం:వావిళ్ల రామస్వామి శాస్త్రులు అండ్ సన్స్
వర్గం:శ్రీనాథుని రచనలు
చిత్రగుప్త

జాతీయ హాస్యరస పక్ష పత్రికగా **చిత్రగుప్త**  తనని తాను అభివర్ణించుకుంది. 1928లో ప్రారంభమైన ఈ పత్రికను ఎస్.జి.ఆచార్య సంపాదకత్వం వహించగా ఎన్.మునుస్వామి మొదలియార్ నడిపాడు. ఈ పత్రిక 33 సంవత్సరాలకు పైగా నడిచింది. మొదట మాసపత్రికగా వెలువడిన ఈ పత్రిక 1934 మే నెల నుండి పక్షపత్రికగా మారింది. 

ముఖచిత్రం మీద రాజకీయ కార్టూన్‌, వెనుక అట్టమీద కూడా కార్టూన్‌ ప్రచురించేవారు. 60పేజీలుందేవి. 1/4 డమ్మీసైజు ప్రతినెల అణాన్నర వుండేది. 

## శీర్షికలు
ఈ  పత్రికలో నాటికలు, కథలు, కార్టూనులు, కవితలు, జోకులతో పాటు ఈ క్రింది శీర్షికలు ప్రకటించబడ్డాయి. 

* బహిరంగలేఖలు 
* ఫ్లీట్ స్ట్రీట్ కథలు 
* పసిడి తునకలు 
* స్వీకృతి 
* కాలచక్రము 
* కార్డు కథలు 
* రసవాహిని 
* చిత్రగుప్త డైరీ 
* గుసగుసలు 
* చిల్లర విషయాలు 
* ట్రంక్ టెలిఫోను
* సినిమా లోకం మొదలైనవి

## రచయితలు
150px|thumb| చిత్రగుప్తలోని కార్టూను|కుడి

* చదలవాడ పిచ్చయ్య 
* ఠామరాపు సూర్యనారాయణరావు 
* రావూరు వెంకట సత్యనారాయణరావు 
* గొట్టిపాటి సుబ్బరాయ చౌదరి 
* రాయప్రోలు సుబ్బారావు 
* అనిసెట్టి సుబ్బారావు 
* కృత్తివాస తీర్థులు 
* ఘండికోట బ్రహ్మాజీరావు 
* మందరపు వెంకటేశ్వరరావు 
*  తాళ్ళూరి రామానుజస్వామి 
* తూమాటి దొణప్ప 
* కప్పగంతుల సత్యనారాయణ 
* కె.బి.కె.పట్నాయక్ మొదలైనవారు.

## అభిప్రాయాలు
"సభ్యత వీడని హాస్యము, వినోదమును పుట్టించుచునే విజ్ఞానమును కలిగించు విషయములు కలిగి చిత్రగుప్త ఆంధ్రదేశమున విశేషవ్యాప్తి నందుచు వయోజన విద్యావ్యాప్తికి తోడ్పడుచున్నది" అని ఆంధ్రభూమి మాసపత్రిక వ్యాఖ్యానించింది.

“ఇంగ్లండులో 'పంచ్‌' అనే పత్రిక చేస్తూ వున్న పనివంటిదే 'చిత్రగుప్త' చేస్తూ వున్న పనికూడా! సంఘంలోని దురాచారాలు, రాజ్యవ్యవహారములోని లోపాలు, అన్యాయాలు, సారస్వతములోని దోషాలు కూడాను పక్షపాతము లేకుండా వ్యక్తి దూషణ విసర్జించి, హాస్యరచనలలోనూ, చిత్రపటములలోను ప్రకటిస్తూంది....” అన్నారు గిడుగు వేంకట రామమూర్తి.

“నేను ఎప్పుడు ఏ వ్యాసం పంపినా ఏ సంకోచమూ లేకుండా చిత్రగుప్త ప్రచురించింది. తక్కిన పత్రికలన్నీ కట్టకట్టినను 'గాగ్‌' చెయ్యాలని ప్రయత్నించిన దినాలలో కూడా. అందువల్ల ఆపత్రికకి కృతజ్ఞుణ్ణి. నావలే ప్రవాహానికి ఎదురీతకి ప్రయత్నించే చాలామంది యువక రచయితలకు చాలా ధైర్యంతో చేయూతనిస్తోంది ఈ పత్రిక అని చిత్రగుప్త పదవ సంపుటి తొలి సంచికలో రాసాడు చలం.

“చిత్రగుప్త విద్యార్థులకు పాఠశాలయితే రనపిపాసువులకు పానశాల...” -  విశ్వనాథ సత్యనారాయణ

## మూలాలు

ప్రెస్ అకాడమీ అర్కైవ్స్‌లో చిత్రగుప్త పత్రిక 1958 సెప్టెంబరు 1 సంచిక 

వర్గం: 1928 పత్రికలు
వర్గం: తెలుగు పక్షపత్రికలు
వర్గం: తెలుగు హాస్యపత్రికలు
వర్గం:మద్రాసు నుండి ప్రచురితమైన తెలుగు పత్రికలు
వర్గం:మూతబడిన తెలుగు పత్రికలు
బెవూర్

** బెవూర్ ** దక్షిణ భారతదేశం కర్ణాటక రాష్ట్రం, బాగల్‌కోట్ జిల్లా, బాగల్‌కోట్ తాలూకాలోని గ్రామం. 

## జనసాంద్రత
2001 భారతదేశం జనాభా లెక్కల ప్రకారం, బెవూర్ లో 2698 పురుషులు, 2658 ఆడ 5356 జనాభా ఉన్నారు..*ఈ గ్రామంలో జి.జి.కరియప్ప జన్మించిన చోటు.' *

## ఇవి కూడా చూడండి
* బాగల్‌కోట్
* కర్నాటక జిల్లాలు

## మూలాలు

## బయటి లింకులు
* http://Bagalkot.nic.in/

వర్గం:బాగల్‌కోట్ జిల్లా గ్రామాలు
వర్గం:కర్ణాటక గ్రామాలు